**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι 31 – 3 – 2025**

 **ΑΜΑΡΟΥΣΙΟΥ Αρ. Πρ.: 78**

**Ταχ. Δ/νση: Μαραθωνοδρόμου 54**

**Τ. Κ. 15124 Μαρούσι**

**Τηλ.: 210 8020697**

**Πληροφ.: Δ. Πολυχρονιάδης (6945394406)**

**Email:syll2grafeio@gmail.com**

**Δικτυακός τόπος: http//: www.syllogosekpaideutikonpeamarousisou.gr**

 **ΠΡΟΣ**

**Δ. Ο. Ε. – Ο. Λ. Μ. Ε., Σ. Ε. Π. Ε. & Ε. Λ. Μ. Ε. της χώρας**

**Κοινοποίηση: Τα μέλη του συλλόγου μας**

**Θέμα: « Για τη δημιουργία Πρωτοβουλίας Αγώνα συνδικάτων – Τα τρένα στο δημόσιο τώρα, με εργατικό και κοινωνικό έλεγχο – Ενάντια στις ιδιωτικοποιήσεις των κοινωνικών αγαθών ».**

Συμπληρώθηκαν δύο χρόνια απ' το κρατικό έγκλημα στα Τέμπη. Δύο χρόνια που αν δεν υπήρχαν οι συγγενείς τα πάντα θα είχαν θαφτεί κάτω απ' το «μπάζωμα» της συγκάλυψης. Τις τελευταίες εβδομάδες ζούμε μια κοινωνική έκρηξη που ζητά δικαιοσύνη και όχι μόνο. Ζητά να έχει δικαίωμα και στο ζην και στο ευ ζην. Να μην χάνονται άνθρωποι στο βωμό του κέρδους αλλά και να μπορούν οι άνθρωποι να ζουν με αξιοπρέπεια.

Η ιδιωτικοποίηση των σιδηροδρόμων, η λειτουργία με βάση το κέρδος είναι ο αυτουργός του εγκλήματος στα Τέμπη. Είναι ευθύνη όλων μας μαζί με τον αγώνα για δικαίωση και δικαιοσύνη για τους νεκρούς συνανθρώπους μας, να αγωνιστούμε ενάντια στις ιδιωτικοποιήσεις των κοινωνικών αγαθών, για να μην ζήσουμε ξανά τέτοια εγκλήματα.

Και κυρίως ν’ αγωνιστούμε για να περάσουν εδώ και τώρα οι σιδηρόδρομοι στο Δημόσιο, υπό τον έλεγχο των εργαζομένων του και της κοινωνίας. Ενιαίος, σύγχρονος και ασφαλής σιδηρόδρομος.

Είναι ευθύνη των εργαζομένων και των σωματείων μας να σηκώσουμε αυτή τη διεκδίκηση.

Γι’ αυτό και καλούμε στην δημιουργία μίας Πρωτοβουλίας Αγώνα συνδικάτων για το πέρασμα των τρένων στο δημόσιο.

Τα σωματεία που αρχικά συμφωνούμε για την αναγκαιότητα να δράσουμε έτσι, να συνδιαμορφώσουμε το κείμενο κάλεσμα μας σε όλα τα συνδικάτα πανελλαδικά και τις ενέργειες για ν’ αναδείξουμε και να διεκδικήσουμε το ζήτημα αυτό άμεσα.

